Corpus Christi College (Cambridge)

**Corpus Christi College** (det fulle navn: *The College of Corpus Christi and the Blessed Virgin Mary*, ofte forkortet til kun *Corpus*) er et fakultet ved University of Cambridge. Det er kjent for å være det første fakultet som ble grunnlagt av borgerne i byen Cambridge i 1385 ved lauget for Corpus Christi og Den hellige jomfru Maria. Fakultetet er universitetets nest minste, etter Peterhouse, men det aller minste når det gjelder antall laveregradsstudenter.

## Historie
Tillatelsen til å bygge et åttende fakultet ved Universitetet ved Cambridge ble gitt av Edvard III av England i 1352 for de nylig sammenslåtte laugene Corpus Christi og Den hellige jomfru Maria i kirkesognet St Bene't's. Det ble umiddelbart igangsatt bygging av et enkeltstående og beskjedent hus i nærheten av sognekirken, og i 1356 var det klart for å huse en bestyrer og to medlemmer som trakk opp fakultetets statutter. De fortsatte sine studier i teologi og kirkerett mens de også tjente som kapellaner for lauget.

Fakultetet opplevde i de første århundrene en økende velstand, som ble framvist som en del av den årlige prosesjonen. Dette involverte en parade gjennom gatene til broen Magdalene før de snudde og gikk tilbake til en ekstravagant middag. Tradisjonen med paraden fortsatte inntil kong Henrik VIII av England satte en stopper for den i 1535.

Corpus Christi er spesielt rike på sølv, men den største rikdom er biblioteket Parker Library, en av de fineste og viktigste samlinger av middelaldermanuskripter i verden. Dets mest berømte eiendom er *[[Canterbury-evangeliene]]*, sannsynligvis brakt til England i år 597 av Augustin av Canterbury, sendt av pave Gregor I den store for å omvende britene. Imidlertid har biblioteket også hovedmanuskriptet til *[[Den angelsaksiske krønike]]*, verker av Matthew Paris, samt Geoffrey Chaucers *[[Troilus og Criseyde]]*, og andre verker.

Christopher Marlowe er kanskje fakultetets mest berømte sønn, immatrikulert ved Corpus i 1580. Selv om lite er kjent om hans tid der er det ofte antatt at det var i løpet av hans studier for hans master (MA) at han begynte å arbeide som spion, en antagelse som hviler på en enkelt kryptisk uttalelse av kongens råd. Ved istandsetting av Master's Lodge i 1953 ble et portrett av en mann «på 21. år av hans alder» oppdaget. Ettersom maleriet er datert 1585, det året Marlowe var 21 år, er det uunngåelig at det har blitt hevdet at det er et portrett av dramatikeren.

I de senere år har fakultetet kjempet for *Initiativet for Nord-Irland* som ble opprettet for å oppmuntre studenter fra Nord-Irland til å komme til Oxbridge, men spesielt til Cambridge. Det har vært arrangert «Cambridges smaksdager» over hele området og representanter har benyttet mye tid til å reise rundt i Nord-Irland for å snakke med lovende studenter og dempe deres frykt for intervjuer og andre myter som har oppstått i årenes løp om fakultet.

Fakultetet er åsted for et prestisjefylt seminar for historie og innsikt hvor en gruppe av etterutdanningshistorikere diskuterer nylige frigitt etterretningsdokumenter. Disse ukentlige møtene er presidert over av fakultetets nåværende president, professor Christopher Andrew. Inviterte gjester blir stundom inkludert, også tidligere medlemmer av britisk eller andre etterretningstjenester. Ved dette seminaret blir synspunkter uttrykt i henhold til regelverket til Chatham House og under en uformell enighet med gruppens medlemmer at synspunkter ikke kan bli publisert.

I juli 2007 opprettholdt Corpus sin posisjon som 8. i henhold til en nasjonal rangering (*[[Tompkins Table]]*) med en skår på 65,57&nbsp;%. Fakultets besøker er kansleren av Universitet ved Cambridge, hertugen av Edinburgh

Corpus eier sin egen pub, The Eagle Pub (som blir administrert av bryggeriet Greene King Brewery). Det er sagt at James D. Watson og Francis Crick satt på denne puben mens de rådslaget over DNA-strukturen.

Det er blitt påstått at fakultetet er hjemsøkt av en rekke spøkelser, det mest berømte er Henry Butts, en helt fra pesten i 1630 som hengte seg selv med strømpebåndet i det daværende Master's Lodge på 1. påskedag 1632. Butts’ spøkelse ble emne for et mislykket forsøk på utdrivelse av tre studenter i 1904.

Fakultetet er det eneste som ikke solgte sitt sølvtøy for å støtte den ene eller den andre siden i løpet av den engelske borgerkrigen. Det, og dets uovertrufne samling av sjeldne manuskripter og store samling av sjeldne viner og portviner, har gitt støtte til rykter om at det er Cambridges rikeste fakultet pr. student, men det er et tvetydig argument da disse eiendelene ikke kan bli solgt og således heller ikke kan bli verdsatt

## Bygninger
Old Court, bygget på 1350-tallet, er et av Cambridges eldste bygninger og har beholdt mange av dets opprinnelige egenskaper, inkludert lagerganger og dørstolper for å holde på oljedynget lerret i de dager fra før innføringen av glass. Huset ble muligens bygget på grunnmuren til selv en eldre bygning og er det eldste borggården i Oxford og Cambridge (et krav bestridt av Merton College som hevder det samme om deres Mob Quad) foruten, som noen sier, den eldste, fortsatt bebodde borggård i landet. Et nytt bibliotekskompleks, formgitt av arkitektene Wright & Wright er i gang med å bli reist i bygningen på gatehjørnet av Trumpington og Bene't Street som tidligere huset NatWest Bank.

Kirken St Bene't's ligger som ligger ved siden av er i seg selv den eldste bygningen i byen og tjente som fakultetets kapell inntil et eget ble bygget rundt 1500.

New Court, fullført i 1827, ble formgitt av William Wilkins som er begravd i fakultetets kapell. Bygningen er også stedet for biblioteket Parker Library som ble påbegynt i 1476 og deretter nye forbedret ved hjelp av testamenterisk gave fra Matthew Parker, fakultetets bestyrer mellom 1544 og 1553, som i posisjon av erkebiskop av Canterbury samlet en utsøkt samling av manuskripter fra bibliotekene til de nedlagte klostrene. Bygningen huser også Butler Library som er fakultetets hovedbibliotek for studentene.

Det er også flere eiendommer utenfor selv fakultetsområdet, blant annet studenthjem i Bene't Street og Botolph Court, tidligere beliggende akkurat overfor The Eagle. Disse huser studenter hele året, men en større andel av rom blir okkupert av nybakte studenter. Newnham House, som ligger nær Newnham College, blir benyttet av andreårsstudenter. Robert Beldam Building, tilstøtende til studenthjemmet i Bene't Street, er et moderne studenthjem. Det er også to hus (nummer 6 og 8) i Trumpington Street som er bortimot på motsatt side av universitetets ingeniørdepartement. Det er også et hus i Leckhampton som ligger en engelsk mil vest for fakultetet, akkurat utenfor byens sentrum. Her er sportsbaner, 38&nbsp;000 m² med hageanlegg, og utendørs svømmebasseng, og noen av de beste studentboligene ved universitet.

En del av fakultetets bygninger, Botolph Court, som huser rundt 30 studenter, er påstått bygd på toppen av pestgrunn fra 1600-tallet og synker langsomt ned i den. Dette ryktet er støttet av den gamle kjelleren under bygningen, skrånende vegger og gulv, og at bygningen ligger akkurat utenfor den gamle bymuren. Den andre delen er fra middelalderen.

Kallenavnet «Old House» har historisk sett blitt brukt for å viser til hele fakultet samlet, men er i dag brukt vanligvis om fakultetets hovedbygninger i motsetning til de som ligger utenfor området som Leckhampton.

## Berømte alumni (tidligere elever)
Fødsels- og dødsår (der dette er kjent) står i parentes etter navnet.
* Sankt Richard Reynolds (død 1535), katolsk martyr
* Matthew Parker (1504–1575), erkebiskop av Canterbury
* Nicholas Bacon (1509&ndash;1579), politiker
* John Jewel (1522&ndash;1571), biskop av Salisbury; reformasjonsleder
* Thomas Cavendish (1555&ndash;1592)
* John Greenwood (1593), puritaner og separatist
* Christopher Marlowe (1564&ndash;1593), dramatiker
* Richard Boyle, 1. jarl av Cork (1566&ndash;1643)
* John Fletcher (1579&ndash;1625), dramatiker
* Thomas Tenison (1636&ndash;1715), erkebiskop av Canterbury
* Stephen Hales (1677&ndash;1761), fysiolog, kjemiker og oppfinner
* William Stukeley (1687&ndash;1765), oldtidsgransker
* Richard Gough (1735&ndash;1809), oldtidsgransker
* John James Stewart Perowne (1823&ndash;1904), teolog
* John Cowper Powys (1872&ndash;1963), forfatter, foreleser, filosof
* Llewelyn Powys (1884&ndash;1939), forfatter
* B.H. Liddell Hart (1895&ndash;1970), militærhistoriker
* Edward Upward (1903–2009), forfatter
* Christopher Isherwood (1904&ndash;1986), forfatter
* John Chadwick (1920&ndash;1998), klassisist og forsker på Linear B
* E.P. Thompson (1924&ndash;1993, historiker, sosialist og fredsforkjemper
* Alistair Macdonald (1925&ndash;1999), politiker
* John Michael Gorst (1929), konservativ politiker
* Michael Mayne (1929–), domprost av Westminster Abbey (1986–1996)
* Alan Wilson (1939–), vitenskapsmann, tidligere bestyrer av Corpus Christi College, Cambridge
* Nicholas Kollerstrom (1946–), britisk vitenskapshistoriker, forfatter og konspirasjonsteoretiker, ga i 2008 ut en bok der han benektet Holocaust og ble avskjediget fra University of London som følge av utgivelsen
* Neil Hamilton (1947–), konservativ medlem av parlamentet (1983–1997)
* Francis Maude (1953–), formann av det konservative partiet
* Peter Luff (1955–), konservativt medlem av parlamentet (1992–?)
* Bernard Jenkin (1959–), skyggeminister for handel og industri, konservativ 
* Simon Heffer (1960–), journalist
* Makhdoom Ali Khan (1954–) advokat, tidligere regjeringsadvokat i Pakistan

## Bestyrere av Corpus Christi

## Referanser


## Eksterne lenker
*